दिल्ली और हरियाणा में शराब सस्ती होने के कारण कई प्रत्याशियों ने तस्करों से सस्ते दामों पर शराब मंगवाकर शुभचिंतकों में बांटनी शुरू कर दी है। हरियाणा में यूपी से करीब 100 से 150 रुपये प्रति बोतल शराब सस्ती है। शराब के शौकीन लोग भी शाम ढलते ही प्रत्याशियों के कार्यालय पर धमक जाते हैं और बड़ी संख्या में मत दिलाने के सपने दिखाकर समर्थकों के लिए शराब की मांग करने हैं। मतदाताओं को परोसी जा रही शराब से आबकारी और पुलिस विभाग अंजान बने हैं। दिल्ली से हापुड़ की ही बात करें तो इनके बीच नौ चेकपोस्ट हैं लेकिन शराब तस्कर आंख में धूल झोंक कर शराब लाने में कामयाब हो जा रहे हैं। अपर पुलिस अधीक्षक ललित कुमार सिंह का कहना है कि चुनाव में शराब का इस्तेमाल किसी भी हाल में नहीं होने दिया जाएगा। सभी थाना प्रभारियों को निर्देशित किया गया है कि तस्करी की शराब किसी भी हाल में न आए और शराब तस्करों के खिलाफ सख्त कार्रवाई की जाए। किसी भी हालत में लापरवाही बर्दाश्त नहीं होगी।